stanford-oval/wikipedia huggingface dataset:
มังกร พรหมโยธี

| พลเอกมังกร พรหมโยธีม> ป.ช. ม.ว.ม. ท.จ.ว. |
| --- | --- |


รัฐมนตรีว่าการกระทรวงกลาโหม
ดำรงตำแหน่ง 19 สิงหาคม 2484 – 15 ธันวาคม 2484
นายกรัฐมนตรี: แปลก พิบูลสงคราม
ก่อนหน้า: แปลก พิบูลสงคราม
ถัดไป: แปลก พิบูลสงคราม
รัฐมนตรีว่าการกระทรวงมหาดไทย
ดำรงตำแหน่ง 10 มีนาคม 2485 – 1 สิงหาคม 2487
นายกรัฐมนตรี: แปลก พิบูลสงคราม
ก่อนหน้า: ช่วง เชวงศักดิ์สงคราม
ถัดไป: บุง ศุภชลาศัย
ดำรงตำแหน่ง 28 มิถุนายน 2492 – 29 พฤศจิกายน 2494
นายกรัฐมนตรี: แปลก พิบูลสงคราม
ก่อนหน้า: แปลก พิบูลสงคราม
ถัดไป: บัญญัติ เทพหัสดิน ณ อยุธยา
รัฐมนตรีว่าการกระทรวงศึกษาธิการ
ดำรงตำแหน่ง 8 เมษายน 2491 – 25 มิถุนายน 2492
นายกรัฐมนตรี: แปลก พิบูลสงคราม
ก่อนหน้า: หม่อมราชวงศ์เสนีย์ ปราโมช
ถัดไป: สวัสดิ์ สวัสดิ์รณชัย สวัสดิเกียรติ
ดำรงตำแหน่ง 29 พฤศจิกายน 2494 – 26 กุมภาพันธ์ 2500
นายกรัฐมนตรี: แปลก พิบูลสงคราม
ก่อนหน้า: เลียง ไชยกาล
ถัดไป: มุนี มหาสันทนะ เวชยันตรังสฤษฏ์
รัฐมนตรีช่วยว่าการกระทรวงกลาโหม
ดำรงตำแหน่ง 13 เมษายน 2482 – 19 สิงหาคม 2484
นายกรัฐมนตรี: แปลก พิบูลสงคราม
ถัดไป: หลวงเสรีเริงฤทธิ์
ดำรงตำแหน่ง 15 ธันวาคม 2484 – 7 มีนาคม 2485
นายกรัฐมนตรี: แปลก พิบูลสงคราม
ก่อนหน้า: หลวงเสรีเริงฤทธิ์
ถัดไป: พิชิต เกรียงศักดิ์พิชิต
รัฐมนตรี
ดำรงตำแหน่ง 16 ธันวาคม 2481 – 7 มีนาคม 2485
นายกรัฐมนตรี: แปลก พิบูลสงคราม
 
ข้อมูลส่วนบุคคล
เกิด: 16 พฤศจิกายน พ.ศ. 2439 เมืองธนบุรี ประเทศสยาม
เสียชีวิต: 24 มีนาคม พ.ศ. 2509 (69 ปี) จังหวัดพระนคร ประเทศไทย
พรรคการเมือง: พรรคเสรีมนังคศิลา
คู่สมรส: คุณหญิงทองเจือ พรหมโยธี หม่อมเจ้าบรรเจิดวรรณวรางค์ วรวรรณ
บุตร: 8 คน
บุพการี: หมื่นสาธิตพิทักษ์ (เทียน ผลโยธิน) (บิดา) อุ่น ผลโยธิน (มารดา)
ลายมือชื่อ: 

พลเอก มังกร พรหมโยธี ม.ป.ช. ม.ว.ม. ท.จ.ว. หรือ หลวงพรหมโยธี (นามเดิม มังกร ผลโยธิน; 16 พฤศจิกายน พ.ศ. 2439 – 24 มีนาคม พ.ศ. 2509) เป็นอดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงกลาโหม และอดีตรัฐมนตรี
ประวัติ

มังกร ผลโยธิน เกิดเมื่อวันที่ 16 พฤศจิกายน พ.ศ. 2439 ณ บ้านบางขุนเทียน ตำบลบางขุนเทียน อำเภอบางขุนเทียน จังหวัดธนบุรี เป็นบุตรหมื่นสาธิตพิทักษ์ (เทียน ผลโยธิน) และนางอุ่น ผลโยธิน มีพี่น้องร่วมบิดามารดาคือ เพ็ชร, หอม และพู ผลโยธิน
พลเอก มังกร พรหมโยธี เริ่มศึกษาที่โรงเรียนวัดอรุณราชวราราม แล้วไปศึกษาต่อที่โรงเรียนทวีธาภิเศกจนจบชั้นมัธยมปีที่ 6 แล้วย้ายมาศึกษาอยู่ที่โรงเรียนสวนกุหลาบวิทยาลัยจนจบชั้นมัธยมบริบูรณ์ ต่อมาในปี พ.ศ. 2455 ได้สมัครเข้าเป็นนักเรียนนายร้อยทหารบก ณ โรงเรียนนายร้อยทหารบก (ปัจจุบันคือโรงเรียนนายร้อยพระจุลจอมเกล้า) สำเร็จการศึกษาจากโรงเรียนนายร้อยพระจุลจอมเกล้า ออกมารับราชการเป็นนายทหารสัญญาบัตร
การทำงาน

มังกร ผลโยธินเริ่มรับราชการในกองทัพบกตั้งแต่ยศร้อยตรี ได้รับพระราชทานบรรดาศักดิ์ หลวงพรหมโยธี ในปีพ.ศ. 2471 และเจริญก้าวหน้าจนถึงพลเอก มีตำแหน่งสูงสุดคือ รองผู้บัญชาการทหารบก ในกองทัพบก รองผู้บัญชาการทหารสูงสุด ในกองบัญชาการทหารสูงสุด
พลเอก มังกร พรหมโยธี รับตำแหน่งรัฐมนตรีครั้งแรกเมื่อพ.ศ. 2481 เป็นรัฐมนตรีไม่ประจำกระทรวง ต่อมาได้ย้ายไปเป็นรัฐมนตรีช่วยว่าการกระทรวงกลาโหม และย้ายไปเป็นรัฐมนตรีว่าการกระทรวงกลาโหม ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงพรหมโยธินในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า มังกร พรหมโยธี เมื่อ พ.ศ. 2484
ต่อมาย้ายกลับมาเป็นรัฐมนตรีช่วยว่าการกระทรวงกลาโหมอีกครั้ง พ.ศ. 2485 เป็นรัฐมนตรีว่าการกระทรวงมหาดไทย พ้นจากตำแหน่งไปเมื่อ พ.ศ. 2487
ต่อมาในพ.ศ. 2491 เป็นรัฐมนตรีว่าการกระทรวงศึกษาธิการ ย้ายมาเป็นรัฐมนตรีว่าการกระทรวงมหาดไทยอีกครั้งใน พ.ศ. 2492 เมื่อพ.ศ. 2494 ย้ายกลับไปเป็นรัฐมนตรีว่าการกระทรวงศึกษาธิการ และพ้นจากตำแหน่งไปเมื่อ พ.ศ. 2500
นอกจากนี้ พลเอก มังกร พรหมโยธี ยังเคยเป็นสมาชิกสภาผู้แทนราษฎรในชุดที่ 8 สมาชิกวุฒิสภาในชุดที่ 1 และชุดที่ 2
ครอบครัว

พลเอกมังกร พรหมโยธี สมรสกับคุณหญิงทองเจือ พรหมโยธี (สกุลเดิม ศุภชลัสถ์) เมื่อ 12 ธันวาคม พ.ศ. 2462 มีบุตรธิดา คือ
พันเอก กำจร พรหมโยธี
นงโภช พรหมโยธี
ทินกร โปษยานนท์
มณฑา พรหมโยธี
เกียรติกร  พรหมโยธี
ร้อยเอก เจตกมล พรหมโยธี
ต่อมาเมื่อปี พ.ศ. 2485 พลเอกมังกร พรหมโยธี ได้มีบุตรชายอีก 2 คน ซึ่งเกิดจากหม่อมเจ้าบรรเจิดวรรณวรางค์ วรวรรณ ซึ่งเป็นอนุภรรยา คือ
กำจรเดช  พรหมโยธี
เจตกำจร  พรหมโยธี
พลเอกมังกร พรหมโยธี ถึงแก่อนิจกรรมเมื่อวันที่ 24 มีนาคม พ.ศ. 2509 ณ โรงพยาบาลโรงงานยาสูบ (ปัจจุบันคือโรงพยาบาลสวนเบญจกิติเฉลิมพระเกียรติ 84 พรรษา) พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 29 มิถุนายน พ.ศ. 2509
เกียรติยศ

| มังกร พรหมโยธี |
| --- | --- |
รับใช้:  ไทย
แผนก/สังกัด: กองทัพบกไทย
ชั้นยศ:  พลเอก  พลเรือเอก  พลอากาศเอก
เกียรติยศ > บรรดาศักดิ์

7 พฤษภาคม พ.ศ. 2471: หลวงพรหมโยธี
5 ธันวาคม พ.ศ. 2484: ลาออกจากบรรดาศักดิ์
เกียรติยศ > ยศทหาร

1 พฤศจิกายน พ.ศ. 2458 เป็น ว่าที่ร้อยตรี
23 พฤษภาคม พ.ศ. 2459 เป็น ร้อยตรี
24 เมษายน พ.ศ. 2463 เป็น ร้อยโท
7 พฤษภาคม พ.ศ. 2470 เป็น ร้อยเอก
1 เมษายน พ.ศ. 2476 เป็น พันตรี
1 มกราคม พ.ศ. 2477 เป็น พันโท
1 เมษายน พ.ศ. 2481 เป็น พันเอก
1 มกราคม พ.ศ. 2482 เป็น นาวาเอก, นาวาอากาศเอก
8 พฤษภาคม พ.ศ. 2484 เป็น พลตรี, พลเรือตรี, พลอากาศตรี
24 กรกฎาคม พ.ศ. 2484 เป็น พลโท
20 พฤศจิกายน พ.ศ. 2486 เป็น พลเรือโท, พลอากาศโท
7 กรกฎาคม พ.ศ. 2493 เป็น พลเอก
16 เมษายน พ.ศ. 2495 เป็น พลเรือเอก, พลอากาศเอก
เกียรติยศ > เครื่องอิสริยาภรณ์ > เครื่องราชอิสริยาภรณ์ไทย

พ.ศ. 2486 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2495 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2496 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2486 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2498 –  เหรียญราชการชายแดน (ช.ด.)
พ.ศ. 2473 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2464 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เกียรติยศ > เครื่องอิสริยาภรณ์ > เครื่องอิสริยาภรณ์ต่างประเทศ

ฝรั่งเศส :
พ.ศ. 2483 –  เครื่องอิสริยาภรณ์เลฌียงดอเนอร์ ชั้นที่ 2 นายทัพ
ญี่ปุ่น :
พ.ศ. 2483 –  เครื่องราชอิสริยาภรณ์มงคลรัตน์ ชั้นที่ 1 สายสะพาย
ไรช์เยอรมัน :
พ.ศ. 2484 –  เครื่องอิสริยาภรณ์อินทรีเยอรมัน ชั้นที่ 2
บริเตนใหญ่ :
พ.ศ. 2496 –  เหรียญพระราชพิธีบรมราชาภิเษก สมเด็จพระราชินีนาถเอลิซาเบธที่ 2
อิตาลี :
พ.ศ. 2498 –  เครื่องอิสริยาภรณ์กิตติคุณแห่งสาธารณรัฐอิตาลี ชั้นที่ 1
เกียรติยศ > สถานที่อันเนื่องด้วยนาม

อำเภอพรหมโยธี (ปัจจุบันคืออำเภอสังแก ประเทศกัมพูชา)
หลวงพรหมโยธีขณะดำรงตำแหน่งรัฐมนตรีว่าการกระทรวงศึกษาธิการ เป็นประธานในพิธีประสาทปริญญาบัตรของวิทยาลัยวิชาการศึกษา (ปัจจุบันคือมหาวิทยาลัยศรีนครินทรวิโรฒ)
สถานีหลีจื่อป้า

สถานีหลีจื่อป้า (จีนตัวย่อ: 李子坝站; จีนตัวเต็ม: 李子壩站; พินอิน: Lǐzǐbà Zhàn) เป็นสถานีหนึ่งในเส้นทางรถไฟฟ้าฉงชิ่ง สาย 2 ตั้งอยู่อำเภอหยูจงในเขตเทศบาลนครฉงชิ่ง ประเทศจีน โดยสถานีและอาคารที่พักอาศัยถูกสร้างเป็นโครงสร้างเดียวกันและสร้างขึ้นมาพร้อมกันทั้งหมด ซึ่งมีผู้เข้าใจว่าเส้นทางรถไฟและสถานีดังกล่าวถูกสร้างผ่านตัวอาคารในภายหลัง เปิดให้บริการตั้งแต่ พ.ศ. 2547
ตัวสถานีตั้งอยู่ภายในชั้นที่หกถึงแปดของอาคารที่พักอาศัยความสูง 19 ชั้น มีการติดตั้งอุปกรณ์ลดเสียงชนิดพิเศษ เพื่อมิให้รบกวนผู้อยู่อาศัยอยู่ในอาคารดังกล่าว โดยอุปกรณ์ดังกล่าวจะถูกเปิดเมื่อมีรถไฟฟ้าจะเข้าเทียบสถานี ซึ่งลดความดังจากเสียงรถไฟลงจนเท่าเสียงเครื่องล้างจาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีหลีจื่อป้า
สหภาพโซเวียตในสงครามโลกครั้งที่สอง

ทหารโซเวียตที่แนวหน้าในช่วงการล้อมเลนินกราด
"ผู้ยิ่งใหญ่ทั้งสาม" ที่การประชุมยัลตา (แถวนั่งจากซ้ายไปขวา) วินสตัน เชอร์ชิลล์ แฟรงกลิน โรสเวลต์ และโจเซฟ สตาลิน
สหภาพโซเวียตลงนามในกติกาสัญญาไม่รุกรานกันกับนาซีเยอรมนีเมื่อวันที่ 23 สิงหาคม 1939 นอกเหนือจากข้อกำหนดของการไม่รุกราน กติกาสัญญาได้รวมถึงพิธีสารลับที่แบ่งดินแดนของโรมาเนีย โปแลนด์ ลิทัวเนีย ลัตเวีย เอสโตเนีย เบลารุส ยูเครน และฟินแลนด์ เข้าสู่ "เขตอิทธิพล" ของเยอรมันและโซเวียตโดยคาดว่าจะมีศักยภาพ "ดินแดนและการเปลี่ยนแปลงทางการเมือง" ของประเทศเหล่านี้ โจเซฟ สตาลิน และ อดอล์ฟ ฮิตเลอร์ได้เสนอข้อเสนอภายหลังการเข้าสู่ฝ่ายอักษะของสหภาพโซเวียต
เยอรมนีบุกครองโปแลนด์เมื่อวันที่ 1 กันยายน 1939 เปิดฉากสู่สงครามโลกครั้งที่สอง สตาลินรอจนถึงวันที่ 17 กันยายนก่อนจะเริ่มการบุกครองโปแลนด์ของตัวเอง ส่วนหนึ่งของแคว้นคาเรเลียและซัลลาของฟินแลนด์ถูกผนวกโดยสหภาพโซเวียตหลังจากสงครามฤดูหนาว ตามด้วยการผนวกเอสโตเนีย ลัตเวีย ลิทัวเนีย และบางส่วนของโรมาเนีย (เบสซาเรเบีย, นอร์เทิร์นบูโควีนา และ Hertza region) ในปี 1989 สหภาพโซเวียตได้ยอมรับการดำรงอยู่ของพิธีสารลับของกติกาสัญญาระหว่างเยอรมนี - โซเวียตเกี่ยวกับเขตการปกครองตามแผนของดินแดนเหล่านี้ การบุกครองบูโควินาละเมิดกติกาสัญญาโมโลตอฟ–ริบเบนทรอพ ขณะที่มันเป็นไปไกลกว่าเขตอิทธิพลของโซเวียตที่เห็นด้วยกับฝ่ายอักษะ
ในวันที่ 22 มิถุนายน 1941 ฮิตเลอร์ได้เริ่มต้นรุกรานสหภาพโซเวียต สตาลินมั่นใจว่าเครื่องจักรสงครามสัมพันธมิตรทั้งหมดจะหยุดเยอรมนี และจากแผนให้ยืม-เช่าจากตะวันตก โซเวียตได้หยุดกองกำลังแวร์มัคท์ประมาณ 30 กิโลเมตรจากกรุงมอสโก ในอีกสี่ปีต่อมา สหภาพโซเวียตได้ต่อต้านการโจมตีของฝ่ายอักษะ เช่นที่ยุทธการที่สตาลินกราด และ ยุทธการที่คูสค์ และรุกไปข้างหน้าเพื่อชัยชนะในการรุกขนาดใหญ่ของสหภาพโซเวียต เช่นที่การรุกวิสตูลา–โอเดอร์
การต่อสู้ของโซเวียตส่วนใหญ่เกิดขึ้นที่แนวรบด้านตะวันออก ซึ่งรวมถึงสงครามต่อเนื่องกับฟินแลนด์ แต่ก็บุกครองอิหร่าน (สิงหาคม 1941) โดยร่วมมือกับอังกฤษ และยังได้โจมตีญี่ปุ่น (สิงหาคม 1945) ซึ่งโซเวียตมีสงครามชายแดนก่อนหน้านี้จนถึงปี 1939
สตาลินได้พบกับ วินสตัน เชอร์ชิล และ แฟรงกลิน ดี. โรสเวลต์ ในการประชุมที่เตหะราน และเริ่มพูดถึงสองแนวรบของสงครามกับเยอรมนีและอนาคตของยุโรปหลังสงคราม ในที่สุดยุทธการที่เบอร์ลินก็จบลงไปในเดือนเมษายน 1945 การต่อต้านการรุกรานของเยอรมนีและการรุกไปสู่ชัยชนะในตะวันออกต้องแลกกับการสูญเสียอย่างมหาศาลสำหรับสหภาพโซเวียต ซึ่งได้สูญเสียจำนวนทหารมากที่สุดในสงคราม โดยที่สหภาพโซเวียตสูญเสียมากกว่า 20 ล้านคน
ศักดิ์ชาย แหลมฟ้าผ่า

| ศักดิ์ชาย แหลมฟ้าผ่า |
| --- | --- |
เกิด: นายสมศักดิ์ อารุณ
ศักดิ์ชาย สิงห์ทอง หรือ ศักดิ์ชาย แหลมฟ้าผ่า สถิติการชก 2 ครั้ง แพ้ 2
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นแบนตัมเวท  เมื่อ 11 พ.ค.  2511 แพ้คะแนน ลี วอนซุก (เกาหลีใต้)  ที่เกาหลีใต้
ศักดิ์ณรงค์ เกียรติสิงห์น้อย

ศักดิ์ณรงค์ เกียรติสิงห์น้อย
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นจูเนียร์มิดเดิลเวท WBF แพ้น็อค นาอูเฟล เบน ราบาห์ (ออสเตรเลีย) ยก 1 ที่ ออสเตรเลีย
ศักดิ์น้อย อีทีโอ

ศักดิ์น้อย อีทีโอ นักมวยสากลชาวไทย สถิติการชก 5 ครั้ง ชนะ 2 แพ้ 3
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ภาคฯรุ่นฟลายเวทเมื่อ 27 พ.ย. 2511 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
วัดม่วงหวาน

| วัดม่วงหวาน |
| --- | --- |

ที่ตั้ง: ตำบลม่วงหวาน อำเภอหนองแซง จังหวัดสระบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดม่วงหวาน ตั้งอยู่เลขที่ 1 หมู่ที่ 8 ตำบลม่วงหวาน อำเภอหนองแซง จังหวัดสระบุรี สังกัดคณะสงฆ์มหานิกาย ภายใต้การปกครองคณะสงฆ์ตำบลม่วงหวาน
ประวัติวัด

วัดม่วงหวาน ตั้งอยู่เลขที่ 1 บ้านม่วงหวาน หมู่ที่ 8 ตำบลม่วงหวาน อำเภอหนองแซง จังหวัดสระบุรี มีที่ดินที่ตั้งวัด 5 ไร่ 3 งาน
อาณาเขต  ทิศเหนือ  จดที่ดินเอกชน  ทิศใต้    จดที่ดินเอกชน  ทิศตะวันออก  จดที่ดินเอกชน  ทิศตะวันตก  จดที่ดินเอกชน
วัดม่วงหวาน  ตั้งขึ้นเมื่อ พ.ศ. 2390 ได้รับพระราชทานวิสุงคามสีมา เมื่อวันที่ 14 มกราคม 2484 เขตวิสุงคามสีมากว้าง 5 เมตร ยาว 11 เมตร
ลำดับเจ้าอาวาส

1.พระอธิการโม่ง   ไม่ทราบปีที่ดำรงตำแหน่งแน่ชัด (จร)
2.พระอธิการคำ    ดำรงตำแหน่งเมื่อ พ.ศ. 2483 ถึง พ.ศ. 2492  (จร)
3.พระอธิการยศ   ยโส (ยโสธโร)  ดำรงตำแหน่งเมื่อ พ.ศ. 2493 ถึง พ.ศ. 2534 (จร)
4.พระครูปัญญาสรกิจ  ดำรงตำแหน่งเมื่อ พ.ศ. 2534  ถึง พ.ศ. 2538 (รก)
5.พระครูวิบูลสรการ    ดำรงตำแหน่งเมื่อ พ.ศ. 2538 ถึง พ.ศ. 2551 (จร)
6.พระสมชาย จิตคุโณ  ดำรงตำแหน่งเมื่อ พ.ศ. 2551  ถึง พ.ศ. 2553 (รก)
7.พระอธิการณรงค์  ทีฆายุโก  ดำรงตำแหน่งเมื่อ พ.ศ. 2553  ถึง พ.ศ. 2555 (รก)
8.พระครูฐาปนกิจาทร (พนม  รกฺขิตธมฺโม)  ดำรงตำแหน่งเมื่อ พ.ศ. 2555 เป็นต้นมา
หมายเหตุ (จร)  คือ  เจ้าอาวาส   (รก) คือ ผู้รักษาการแทนเจ้าอาวาส
อาคารเสนาสนะ

อุโบสถ   กำลังดำเนินการก่อสร้าง
วัดม่วงโตน

| วัดม่วงโตน |
| --- | --- |
วัดม่วงโตน

ชื่อสามัญ: วัดม่วงโตน
ที่ตั้ง: ม่วงโตน-ท่าลี่ เหล่ายาว อำเภอบ้านโฮ่ง ลำพูน 51130
ประเภท: วัดราษฎร์
นิกาย: เถรวาท มหานิกาย 
เจ้าอาวาส: พระครูวรปัญโญภาส
เว็บไซต์: 
 สถานีย่อยพระพุทธศาสนา
วัดม่วงโตน เป็นวัดประจำหมู่บ้านม่วงโตนอยู่ห่างจากจากตัวเมืองลำพูน ๔๐  กิโลเมตร ตั้งอยู่ในตำบลเหล่ายาว อำเภอบ้านโฮ่ง ตั้งอยู่ห่างจากที่ว่าการอำเภอบ้านโฮ่ง  5  กิโลเมตร
ประวัติ

วัดม่วงโตน สร้างเมื่อ ปี พ.ศ.๒๓๖๙ หลังจากที่ชาวยองได้อพยพเข้ามาตั้งถิ่นฐานในบริเวณลุ่มน้ำลี้แถบนี้ ไม่มีปรากฏหลักฐานแน่ชัดว่าใครเป็นผู้สร้าง สันนิฐานว่าคงเป็นกลุ่มชาวยองและพระสงฆ์ที่อพยพย้ายถิ่นฐานจากเมืองยองเข้ามาเป็นผู้สร้าง เพราะขณะนั้นชาวบ้านกลุ่มเดิมที่อาศัยส่วนใหญ่ในแถบนี้ยังมีการนับถือผีกันอยู่   ต่อมาได้เริ่มมีการพัฒนาในสมัยของท่านครูบาโถ สุมงฺคโล เป็นเจ้าอาวาสในปี พ.ศ. 2476  จึงได้มีการเริ่มบูรณะและสร้างถาวรวัตถุต่างๆเพิ่มขึ้น เช่น   วิหาร หอพระไตรปิฏก พระธาตุเจดีย์ ฯลฯ   ท่านได้พัฒนาและปกครองวัดให้เจริญรุ่งเรืองโดยถือเป็นบุคคลสำคัญอีกคนหนึ่งขอบ้านม่วงโตน วัดม่วงโตนได้รับพระราชทานวิสุงคามสีมาเมื่อวันที่ 26  มีนาคม  พ.ศ.  2513  เขตวิสุงคามสีมา กว้าง 40 เมตร ยาว 80 เมตร    ครูบาโถ สุมงฺคโล มรณภาพ เมื่อวันที่ 9 พฤษภาคม พ.ศ. 2513   ต่อมาในสมัยท่านพระครูวรปัญโญภาส  ได้สืบทอดและได้สร้างศาลาการเปรียญ อุโบสถ ซุ้มประตู หอระฆังและขยายเขตวัดออกไปอีก และกุฏิ ต่อจากท่านครูบาโถ สุมงฺคโล ได้สร้างไว้เพื่อให้สวยงามคู่บวรพระพุทธศาสนาดังที่เห็นในปัจจุบัน
วัดม่วงโตน ตั้งอยู่เลขที่ 10 หมู่ที่  1  บ้านม่วงโตน  ถนนสายม่วงโตน – ท่าลี่ หมู่ที่ 1 ตำบลเหล่ายาว  อำเภอบ้านโฮ่ง จังหวัดลำพูน สังกัดคณะสงฆ์มหานิกาย  ที่ดินที่ตั้งวัดมีเนื้อที่  3  ไร่ 67 ตารางวา อาณาเขต ทิศเหนือประมาณ  2  เส้น  10  วา  จดถนนสาธารณะ  ทิศใต้ประมาณ  1  เส้น  5  วา   จดลำเหมืองสาธารณะ  ทิศตะวันออกประมาณ  1  เส้น  10  วา   จดลำเหมืองสาธารณะ ทิศตะวันตกประมาณ  1  เส้น  15  วา  จดลำเหมืองสาธารณะ  และมีที่ธรณีสงฆ์จำนวน  1  แปลง  เนื้อที่  2  ไร่  1  งาน  90  ตารางวา   ถาวรวัตถุภายในวัดประกอบด้วย    วิหาร ภายในมีภาพจิตรกรรมฝาผนังเวสสันดรชาดก  อุโบสถ  ศาลาการเปรียญ หอไตร  หอระฆัง  พระธาตุเจดีย์  และกุฏิสงฆ์  ปูชนียวัตถุมีพระประธานในวิหารมีพระพุทธรูปก่ออิฐถือปูนซึ่งได้รับยกย่องว่าเป็นพระพุทธรูปที่มีพุทธลักษณะงดงามที่สุดในอำเภอบ้านโฮ่ง   นอกจากนี้เดิมนั้นในวัดม่วงโตนยังเคยมีโรงเรียนเริ่มก่อตั้งสมัยครูบาโถ สุมังคโล (โรงเรียนม่วงโตนมังคลาราษฎ์บำรุง) และศูนย์เด็กก่อนเกณฑ์ในวัดซึ่งเปิดสอนมาตั้งแต่  พ.ศ.2528 สมัยพระครูสองเมือง(พระครูวรปัญโญภาส)  ภายหลังโรงเรียนได้ย้ายมายังสถานที่ตั้งปัจจุบัน(โรงเรียนบ้านม่วงโตน) ส่วนศูนย์เด็กเล็กได้ย้ายออกมาอยู่ที่ยุ้งฉางที่เก็บข้าวของหมู่บ้านซึ่งอยู่ติดกับบ้านพักเกษตรตำบลและศาลใจบ้านเสื้อบ้าน จนกระทั้งปี พ.ศ.2559 ได้มีการยุบไปรวมเป็นศูนย์พัฒนาเด็กเล็ก อบต.เหล่ายาว แล้วพัฒนาพื้นที่ดังกล่าวเป็นศาลาเอนกประสงค์กลางหมู่บ้านในปัจจุบัน
เจ้าอาวาส

เจ้าอาวาสปกครองสืบต่อๆกันมาหลายสมัย   เท่าที่ปรากฎหลักฐานและสามารถสืบทราบได้ มีดังนี้
พระกันธิยะ
พระตุ่น  ญาณวีโร
พระอธิการตุ่น ปุณณโชโต
พระอธิการอิ่น  จันทวังโส ถึงปี พ.ศ. 2476
เจ้าอธิการโถ  สุมังคโล  พ.ศ.  2476-2513 (เจ้าคณะตำบลเหล่ายาวรูปแรก)
พระครูวรปัญโญภาส   (สองเมือง  ปัญญาวโร)   พ.ศ.  2514 ถึงปัจจุบัน
สิ่งปลูกสร้าง

สิ่งปลูกสร้างที่สำคัญภายในเขตวัดม่วงโตน ดังนี้
หอไตรวัดม่วงโตน
หอไตร  สร้างเมื่อปี พ.ศ. ๒๔๗๘ ในสมัยที่ท่านครูบาโถ     สุมงฺคโล   เป็นเจ้าอาวาส    โดยมีพ่อหนานพรหม  บุญมายอง เป็นสล่าเก๊า (เป็นนายช่าง) พร้อมด้วยคณะศรัทธาวัดม่วงโตน เป็นผู้สร้างเป็นสถานที่เก็บพระไตรปิฏกและคำภีร์ใบลานสำคัญ ซึ่งเป็นอาคารขนาดเล็ก ใต้ถุนสูง ชั้นบนเป็นเครื่องไม้  แผนผังเป็นสี่เหลี่ยมผืนผ้า กั้นฝาทึบทั้งสี่ด้าน ไม่มีช่องหน้าต่าง มีระเบียงล้อมรอบ ด้านหน้าหลังมีช่องประตูด้านละช่อง    มีระเบียงไม้แกะสลักลวดลายโดยรอบมีช่องระเบียงด้านหน้าและด้านหลังอาจเป็นที่สำหรับพาดบันได เนื่องจากไม่มีการทำบันไดเอาไว้    ส่วนหลังคาเป็นทรงล้านนาลดชั้น มุงกระเบื้องดินขอ ประกอบด้วยช่อฟ้า ใบระกา กางหงส์  หน้าบันแกะสลักเป็นลวดลายล้านนาปิดทอง ตรงกลางมีการแกะเป็นรูปแพะอันเป็นปีนักษัต(มะแม)ประจำปีเกิดของครูบาโถ สุมงฺคโล   ตัวเสาระเบียงมีการฉลุลวดลายสวยงาม  ศิลปะล้านนา หอไตรแห่งนี้ได้รับการบูรณะครั้งใหญ่ใน ปี พ.ศ. ๒๕๖๓ โดยท่านพระครูวรปัญโญภาส (หลวงปู่ครูบาสองเมือง) เป็นผู้กำกับดูแลการบูรณะ โดยทีมช่างงานไม้แกะสลักจากบ้านถวาย จ.เชียงใหม่ ใช้การบูรณะโดยอนุรักษ์ลวดลายเดิมทุกประการ บูรณะเสร็จเมื่อวันที่ ๒ ตุลาคม พ.ศ.๒๕๖๓
พระประธานในวิหารหลวงวัดม่วงโตน
พระประธานในวิหารหลวง สร้างพร้อมกับวิหารหลวงหลังแรก  โดยมีพ่อน้อยยอด ( ช่างยอด)  คนทางเหนือเรียกช่างว่า  สล่า   จากบ้านทาขุมเงิน  อำเภอแม่ทา เป็นผู้สร้าง  โดยเป็นการก่ออิฐถือปูน  แล้วทาสีปิดทองทับ พระพุทธรูปองค์นี้   ได้รับยกย่องว่าเป็นพระพุทธรูปที่มีพุทธลักษณะงดงามที่สุดในอำเภอบ้านโฮ่ง
พระธาตุวัดม่วงโตน
พระธาตุ สร้างในสมัยท่านครูบาโถ   สุมงฺคโล  เป็นเจ้าอาวาส ภายในบรรจุ พระธาตุ  พระธรรมใบลาน  แก้วแหวนเงินทอง  และวัตถุมงคลของมีค่าต่างๆ  มีลักษณะเป็นเจดีย์ทรงระฆังคว่ำแบบฐานสี่เหลี่ยมองค์เจดีย์เป็นสี่เหลี่ยมย่อมุมมีพระพุทธรูปปางห้ามญาติประดิษฐานทั้งสี่ด้าน   มีสิงห์อยู่ทั้งสี่มุม  องค์เจดีย์ด้านบนมีพระพุทธรูปทองสำริดปางสมาธิประดิษฐ์อยู่ทั้งสี่ด้าน   มีฐานบัวรองรับปรียอด  ฉัตรทองเจ็ดชั้น
อนุสาวรีย์ ที่บรรจุอัฐิ และประดิษฐานรูปเหมือน ครูบาโถ   สุมงฺคโล
ที่บรรจุอัฐิ ครูบาโถ   สุมงฺคโล   สร้างครั้งแรกเมื่อปี พ.ศ. 2514   ภายในบรรจุอัฐิของท่านครูบาโถ  สุมงฺคโล    เพื่อให้พุทธศาสนิกชนได้กราบไหว้บูชา  โดยคณะศรัทธาบ้านม่วงโตนจะจัดงานประเพณีสรงน้ำขึ้นในระหว่างวันที่  7 - 9  พฤษภาคม ของทุกปี  ต่อมาในงานประเพณีสรงน้ำกู่ครูบาโถ สุมงฺคโล  ประจำปี 2552  พระครูวรปัญโญภาส  ได้มีดำริที่จะจัดสร้างรูปหล่อ ครูบาโถ สุมงฺคโล ขึ้น  คณะศิษย์ที่ได้ทราบข่าวจึงได้รวบรวมทุนทรัพย์  และจัดสร้างรูปเหมือน ครูบาโถ สุมงฺคโล ขึ้น โดยมีพิธีเททองหล่อในวัน เสาร์  ขึ้น 5 ค่ำ เดือน 5  (เสาร์ห้า) ปี พ.ศ. 2553    หลังจากมีการสร้างรูปเหมือนครูบาโถ สุมงฺคโล จึงได้มีการสร้างสถูปเจดีย์(กู่)  องค์ใหม่แทนองค์เดิมโดยได้มีพิธีลื้อถอนองค์เดิมเมื่อ ปี พ.ศ. 2553 โดยมีพระครูถาวรธรรมวัตร (ครูบาบุญยืน ถาวโร) เป็นประธานสงฆ์ในพิธีสวดถอน โดยได้ขุดพบอัฐิธาตุครูบาโถ สุมงฺคโล บรรจุกล่อง 2 ใบ และเหรียญรุ่นแรก ปี พ.ศ.2514 อีกจำนวน 20 เหรียญ และได้สร้างสถูปเจดีย์(กู่)องค์ใหม่ เสร็จเมื่อปี พ.ศ. 2555  ซึ่งได้บรรจุ อัฐิครูบาโถ   สุมงฺคโล  พร้อมทั้งเหรียญครูบาโถ ครูบาโถ   สุมงฺคโล รุ่นแรกที่ขุดพบและเหรียญรุ่นเสาร์ห้าปี พ.ศ. 2553  พร้อมกับพระรอดลำพูนไว้ด้านในจำนวนหนึ่ง  และได้มีการอัญเชิญรูปเหมือน ครูบาโถ   สุมงฺคโล  ขึ้นประดิษฐานในวันงานประเพณีสรงน้ำกู่ในวันที่ 10 พฤษภาคม พ.ศ. 2555
หอไตรวัดม่วงโตน
พระเจ้างาม ในวิหารวัดม่วงโตน
สัณฐาน ชยนนท์

| พลตำรวจโทดร> สัณฐาน ชยนนท์ม.ว.ม., ป.ช. |
| --- | --- |

ผู้ช่วยผู้บัญชาการตำรวจแห่งชาติ
ดำรงตำแหน่ง 5 พฤศจิกายน พ.ศ. 2554 – 30 กันยายน พ.ศ. 2555
ผู้บัญชาการตำรวจนครบาล
ดำรงตำแหน่ง 25 พฤศจิกายน พ.ศ. 2552 – 30 กันยายน พ.ศ. 2553
ก่อนหน้า: พลตำรวจโท วรพงษ์ ชิวปรีชา
ถัดไป: พลตำรวจโท จักรทิพย์ ชัยจินดา
 
ข้อมูลส่วนบุคคล
เกิด: 26 พฤษภาคม พ.ศ. 2495 (72 ปี) อำเภอจะนะ จังหวัดสงขลา
ศาสนา: พุทธ

ผู้ช่วยศาสตราจารย์พิเศษ พลตำรวจโท ดร.สัณฐาน ชยนนท์ คณบดีวิทยาลัยการเมืองและการปกครอง มหาวิทยาลัยราชภัฏสวนสุนันทาอดีตผู้ช่วยผู้บัญชาการตำรวจแห่งชาติ สำนักงานตำรวจแห่งชาติ อดีตผู้บัญชาการตำรวจนครบาล  (ผบช.น.) เกิดเมื่อวันที่ 26 พฤษภาคม พ.ศ. 2495 ที่อำเภอจะนะ จังหวัดสงขลา เดิมมีนามสกุลว่า "คงกำเนิด"
จบการศึกษาระดับประถมศึกษาจากโรงเรียนสามัคคีวิทยา จังหวัดยะลา, มัธยมศึกษาตอนต้นจากโรงเรียนโยธินบูรณะ, โรงเรียนเตรียมทหาร รุ่นที่ 12 (ตท.12-รุ่นเดียวกับ พล.อ.ประยุทธ์ จันทร์โอชา และ พล.ร.อ.พะจุณณ์ ตามประทีป), โรงเรียนนายร้อยตำรวจ รุ่นที่ 28 (นรต.28-รุ่นเดียวกับ พล.ต.อ.วิเชียร พจน์โพธิ์ศรี, พล.ต.อ.ภาณุพงศ์ สิงหรา ณ อยุธยา, พล.ต.อ.ปานศิริ ประภาวัต), ปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) และหลักสูตรบริหารงานตำรวจชั้นสูง รุ่นที่ 17 พ.ศ. 2559 จบปริญญาเอกจากคณะรัฐศาสตร์ สาขาการเมืองมหาวิทยาลัยรามคำแหงรุ่นเดียวกับ วราเทพ รัตนากร
พล.ต.ท.สัณฐาน เริ่มต้นรับราชการโดยประจำอยู่ที่กองบัญชาการกองปราบปราม ก่อนจะย้ายไปประจำอยู่ที่กองบังคับการตำรวจน้ำ และย้ายไปประจำอยู่ที่กองบัญชาการตำรวจภูธรภาค 8 ในพื้นที่ภาคใต้มาโดยตลอด จนกระทั่งได้เป็นผู้บัญชาการตำรวจภูธรภาค 8 (ผบ.ภ.8) ในปี พ.ศ. 2551
จากนั้นในปลายปี พ.ศ. 2552 ได้ย้ายมาเป็นผู้บัญชาการตำรวจนครบาล ดูแลพื้นที่กรุงเทพมหานคร แทนที่ พล.ต.ท.วรพงษ์ ชิวปรีชา โดยได้รับการผลักดันจาก นายสุเทพ เทือกสุบรรณ รองนายกรัฐมนตรีฝ่ายความมั่นคง จนได้รับฉายาว่า "น.1 เทพประทาน"
ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน หรือ นปช. ในต้นปี พ.ศ. 2553 พล.ต.ท.สัณฐานนับว่าเป็นบุคคลหนึ่งที่มีบทบาทอย่างสูงในการดูแลการชุมนุม ด้วยการเป็นผู้บัญชาการตำรวจนครบาล และดูแลรับผิดชอบเหตุระเบิดต่าง ๆ ที่เกิดขึ้นตามมาในพื้นที่กรุงเทพมหานครหลังการชุมนุมจบลงด้วย เช่น เหตุระเบิดที่หน้าห้างสรรพสินค้าบิ๊กซี สาขาราชดำริ หรือเหตุระเบิดที่ถนนรางน้ำ เป็นต้น และเป็นโฆษกศูนย์อำนวยการแก้ไขสถานการณ์ฉุกเฉิน
ในกลางปี พ.ศ. 2553 พล.ต.ท.สัณฐาน ถูกย้ายไปเป็นผู้บัญชาการ สำนักงานกฎหมายและคดี โดยการทำหน้าที่เป็นผู้บัญชาการตำรวจนครบาลเป็นระยะเวลา 1 ปี พล.ต.ท.สัณฐานกล่าวว่า เหนื่อยที่สุดในชีวิต
ในปี พ.ศ. 2554 พล.ต.ท.สัณฐาน ชยนนท์ เลื่อนตำแหน่งเป็น ผู้ช่วยผู้บัญชาการตำรวจแห่งชาติ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เหรียญจักรมาลา (ร.จ.ม.)
สกุลเออรีธิสทีส

| สกุลเออรีธิสทีส |
| --- | --- |

ปลาแค้ขี้หมู (E maesotensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Erethistidae
สกุล:: Erethistes  Müller & Troschel, 1849

ชนิด
 ดูในเนื้อหา
ชื่อพ้อง
 Laguvia Hora, 1921
สกุลเออรีธิสทีส เป็นสกุลของปลาหนังน้ำจืดขนาดเล็กในสกุล Erethistes (/เออ-รี-ธิส-ทีส/) จัดอยู่ในวงศ์ปลาแค้ขี้หมู (Erethistidae) ซึ่งเป็นวงศ์ที่แยกออกมาจากวงศ์ปลาแค้ (Sisoridae)
ลักษณะโดยทั่วไปเป็นปลาน้ำจืดขนาดเล็ก ลำตัวป้อมสั้น ช่องเหงือกแคบ หนังที่ริมกระดูกแก้มไม่ติดกับเอ็นคาง ปากแคบ กระดูกท้ายทอยมีขนาดใหญ่ นัยน์ตาเล็กถูกปกคลุมด้วยหนังบาง ๆ ไม่มีฟันที่กระดูกเพดานปากชิ้นข้าง มีหนวด 4 คู่ (ระหว่างรูจมูก 1 คู่ ริมปากบน 1 คู่ ริมปากล่าง 1 คู่ และคาง 1 คู่) ครีบหลังและครีบอกมีเงี่ยงแข็ง ครีบท้องมีก้านครีบแขนง 6 ก้าน ครีบก้นมีก้านครีบแขนงประมาณ 10 ก้าน
เป็นปลาที่พบตามลำธารในทวีปเอเชีย จำแนกออกได้เป็น 2 ชนิด คือ
Erethistes maesotensis Kottelat, 1983 – พบในลุ่มแม่น้ำสาละวินพรมแดนระหว่างประเทศไทยกับพม่า
Erethistes pusillus  Müller & Troschel, 1849 – พบในลุ่มแม่น้ำคงคา, แม่น้ำพรหมบุตรพรมแดนระหว่างประเทศอินเดียกับเนปาล
สรรพลี้หวน

สรรพลี้หวน (อ่านว่า สับ-พะ-ลี้-หวน) เป็นวรรณกรรมท้องถิ่นทางภาคใต้ (จังหวัดนครศรีธรรมราช) ไม่ปรากฏหลักฐานแน่ชัดว่าใครเป็นผู้ประพันธ์ สันนิษฐานกันว่าคงจะเป็นระหว่างสมัยพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว ลักษณะการประพันธ์ เป็นแบบ นิทานคำกลอน หรือ กลอนสุภาพหรือ กลอนแปดตามขนบนิยม เนื้อหาเป็นคำผวนเกี่ยวกับเรื่องเพศและอวัยวะเพศ มีเนื้อหาชวนให้ขบขันมากกว่าก่อให้เกิดอารมณ์ทางเพศ มีความยาว 197 บท เนื้อหายังไม่จบสมบูรณ์
สรรพลี้หวนสำนวนเก่าพิมพ์เผยแพร่ครั้งแรกเมื่อ 15 กุมภาพันธ์ พ.ศ. 2516 โดยขุนพรหมโลก (นามแฝง) ซึ่งผู้พิมพ์ให้ความเห็นไว้ว่า ผู้แต่งอาจเป็นชาวนครศรีธรรมราช แต่งขึ้นประมาณ พ.ศ. 2425 - 2439 ต่อมามีผู้แต่งเลียนแบบขึ้นอีกหลายสำนวน ในหอพระสมุดเองมีหนังสือเรื่องหนึ่งชื่อ "ศัพท์ลี้หวน" ซึ่งมีลักษณะใกล้เคียงกัน
คุณค่า

เป็นแหล่งรวบรวมศัพท์ภาษาไทยถิ่นใต้
เป็นต้นแบบวรรณกรรมอื่นได้แก่ สรรพลี้หวนสำนวนยะลา สรรพลี้หวน'75 สรรพลี้หวนสำนวนใหม่ สรรพล้อด้วน
มีลักษณะใกล้เคียงกับบทหนังตะลุงร่วมสมัย อาจเคยใช้เล่นหนังตะลุงมาบ้างแล้วก็ได้
สุขสวัสดิ์ ต.บุญเลิศ

สุขสวัสดิ์ ต.บุญเลิศ สถิติการชก 8 ครั้ง ชนะ 1 แพ้ 7
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นซูเปอร์ฟลายเวทเมื่อ 28 เมษายน 2535 แพ้น็อค แลมฮ็อต ซิมาโมรา ยก 1 ที่ อินโดนีเซีย
สภากรุงเทพมหานคร ชุดที่ 6

สภากรุงเทพมหานคร พ.ศ. 2533 เป็นสภากรุงเทพมหานครชุดที่ 6 โดยมีที่มาจากการเลือกตั้งสมาชิกสภากรุงเทพมหานคร เมื่อวันที่ 7 มกราคม พ.ศ. 2533 มีสมาชิก 57 คน จาก 36 เขตในกรุงเทพมหานคร
องค์ประกอบของสภา

สภากรุงเทพมหานครประกอบด้วยสมาชิกสภากรุงเทพมหานคร จำนวน 57 ที่นั่ง จากพรรคการเมืองต่าง ๆ ดังต่อไปนี้
| 0 | 1 | 2 |
| --- | --- | --- |
พรรค: จำนวนสมาชิกสภากรุงเทพมหานคร
| พรรค | ผลการเลือกตั้ง | ณ วันสิ้นอายุสภา |
พลังธรรม: 50
ประชากรไทย: 5
ประชาธิปัตย์: 1
| มวลชน | - | 1 |
| อิสระ | 1 | 0 |
รวม: 57
ว่าง: 0
แหล่งข้อมูล

ข้อมูลเลือกตั้ง ส.ว.  ส.ส.  ส.ก.  ส.ข. เก็บถาวร 2012-12-31 ที่ เวย์แบ็กแมชชีน
| ด ค กสภากรุงเทพมหานคร |
| --- | --- |
 1  2  3  4  5  6  7  8  9  10  11  12  13